തന്റെ വീട്ടിലെ ആപ്പിള് തോട്ടം ആരാധകര്ക്കായി പരിചയപ്പെടുത്തി പ്രീതി സിന്റ സമൂഹമാദ്ധ്യമങ്ങളില് സജീവമായ നടി പ്രീതി സിന്റയുടെ പാചകത്തോടും കൃഷിയോടുമുള്ള ഇഷ്ടം സമൂഹ മാധ്യമങ്ങളിലൂടെ ആരാധകരുമായി പങ്കുവെക്കാറുണ്ട്. താരത്തിന്റെ പുതിയ വീഡിയോ ആണ് സമൂഹമാദ്ധ്യമങ്ങളില് ഇപ്പോള് ശ്രദ്ധനേടുന്നത് . ഷിംലയിലെ തന്റെ വീട്ടിലെ ആപ്പിള് തോട്ടമാണ് പ്രീതി ആരാധകര്ക്ക് പരിചയപ്പെടുത്തിയിരിക്കുന്നത്. വീഡിയോയ്ക്കൊപ്പം രസകരമായി കുറിപ്പും പ്രീതി പങ്കുവച്ചിട്ടുണ്ട്. കുറച്ച് നാളുകള്ക്ക് ശേഷം ആപ്പിള് മരങ്ങള് കാണാന് കഴിഞ്ഞതില് ഞാന് വളരെ സന്തുഷ്ടയാണ്, മഴ തോര്ന്ന നേരം ഞാന് ഓടിപ്പോയി ഈ വീഡിയോ എടുത്തു. മിനിറ്റുകള് കഴിഞ്ഞപ്പോള് വീണ്ടും മഴ പെയ്യാന് തുടങ്ങി. വീഡിയോ എടുക്കാന് കഴിഞ്ഞത് ഭാഗ്യം. ഏറെ വര്ഷങ്ങള്ക്ക് ശേഷം ആപ്പിള് സീസണില് ഞങ്ങളുടെ ഫാം ഹൗസിലേക്ക് എത്താന് കഴിഞ്ഞത് വൈകാരികവും ആനന്ദകരവുമായ അനുഭവമാണ്. ഇവിടെ മുത്തച്ഛന്, മുത്തശ്ശി, രജീന്ദര് മാമാജി, ഉമാ മാമിജി എന്നിവരോടൊപ്പമാണ് ഞാന് വളര്ന്നത്. എന്റെ കുട്ടിക്കാലത്തെ ഏറ്റവും നല്ല ദിവസങ്ങള് ചിലവഴിച്ചത് ഇവിടെയാണ്. വലുതും ചെറുതുമായ ആപ്പിളുകള് പറിച്ച് ജ്യൂസുണ്ടാക്കി കുടിക്കുമായിരുന്നു. രണ്ട് വര്ഷം മുമ്ബ്, ഞാന് ഔദ്യോഗികമായി ഒരു കര്ഷകയായി, ഹിമാചലിലെ ആപ്പിള് കര്ഷക സമൂഹത്തിന്റെ ഭാഗമായതില് ഞാന് അഭിമാനിക്കുന്നു. കൊവിഡ് സാഹചര്യത്തില് തൊഴിലാളികള് കുറവായിട്ടും ആപ്പിള് ഫാമുകള് ഇത്രയും നന്നായി പരിപാലിക്കുന്നതില് ഞാന് അഭിമാനിക്കുന്നു. എന്റെ സഹോദരന് പൂര്ണമായും ജൈവകൃഷിയാണ് ചെയ്യുന്നത് എന്നാണ് പ്രീതി സിന്റ കുറിച്ചത്.The post തന്റെ വീട്ടിലെ ആപ്പിള് തോട്ടം ആരാധകര്ക്കായി പരിചയപ്പെടുത്തി പ്രീതി സിന്റ first appeared on MalayalamExpressOnline.